OpenLLM-France/wikimedia huggingface dataset:
# Eunize

Eunize Itun Berriko pertsonaia da, Timoteoren ama. Judu jaio zen eta gero kristau bihurtu zen Loide amarekin batera. Eunizeren izena behin bakarrik aipatzen da Biblian, Timoteori Bigarren Gutunean:
| « | Izan ere, gogoan dut zuk duzun zinezko fedea, lehenik Loide zure amonak eta Eunize zure amak izan zuten fede bera; ziur nago zuk ere baduzula. | » |
Gainera, Timoteoren ama izenik gabe aipatzen da Apostoluen Eginetan:
| « | Paulo Derbera heldu zen eta gero Listrara. Han Timoteo izeneko ikasle bat aurkitu zuen; ama judua zuen eta kristaua; aita, berriz, greziarra. | » |
Iruzkintzaile askok Eunize lotu dute Timoteori Bigarren Gutuneko hirugarren kapituluarekin arekin, non Paulok Timoteori gogorarazten dio:
| « | Zuk, ordea, iraun ezazu tinko ikasi eta egiatzat onartu duzun guztian; hartu gogoan norengandik ikasia duzun eta Liburu Santuak umetandik ezagunak dituzula. | » |
Albert Barnesek idatzi zuen Timoteoren ama jainkozalea zela eta betebehar bat bezala hartu zuela semea Jainkoaren hitzaren ezagutzan trebatzea.
Henry Donald Maurice Spencek iradoki zuen Loide, Eunize eta Timoteo Pauloren senideak izan zitezkeela.

## Erreferentziak

* ↑ (Ingelesez) «Lois and Eunice. Passing Down a Godly Heritage» History's Women. An Online Magazine (Noiz kontsultatua: 2024-01-04).
* ↑ 2 Tm 1:5
* ↑ Eg 16:1
* ↑ 2 Tm 3:14-15
* ↑ (Ingelesez) Barnes, Albert. «The Second Epistle of Paul To Timothy - Chapter 3 - Verse 15» Christian Classics Ethereal Library (Noiz kontsultatua: 2024-01-04).
* ↑ (Ingelesez) Spence, H. D. M. (1905). Ellicott's Commentary for English Readers. (Noiz kontsultatua: 2024-04-01).

## Kanpo estekak

* Datuak: Q1373978
* Multimedia: Eunice (biblical figure) / Q1373978
# Eunice (Louisiana)

Eunice Louisianaeko hiri bat da. Acadia parrokian kokatua dago. 2010ean 10.398 biztanle zituen, 13,29 kilometro koadrotan banatuta.

## Ikus, gainera

* Acadia parrokia

## Kanpo estekak

* Datuak: Q1153939
* Multimedia: Eunice, Louisiana / Q1153939
# Eunola (Alabama)

Eunola Ameriketako Estatu Batuetako erroldak esleitutako leku bat da. Geneva konderrian dago, Alabama estatuan. 284 biztanle ditu, 4,790407 kilometro koadroko azaleran banatuta.

## Ikus, gainera

* Geneva konderria

## Kanpo estekak

* Datuak: Q918908
# Erlands Point-Kitsap Lake (Washington)

Erlands Point-Kitsap Lake Ameriketako Estatu Batuetako erroldak esleitutako leku bat da. Kitsap konderrian kokatuta dago, Washington estatuan. 2.723 biztanle ditu, 6,029773 kilometro koadroko azaleran banatuta.

## Ikus, gainera

* Kitsap konderria

## Kanpo estekak

* Datuak: Q1914933
# Erlama

Erlama edo erle erregina hiru erle motako bat da (besteak erle langileak eta erlamandoak direlarik). Arrautzak jarri eta erruten dituen bakarra da, 50.000 inguru urtero. Ernaldutako arrautzetatik erle langileak jaiotzen dira; ernaldu gabekoetatik, aldiz, erlamandoak. Erle erregina, beraz, erlauntza batean dauden erle guztien ama izaten da.
Erle erregina ez da erlauntzetik ateratzen, kopula egiteko edo erlekume berri bat sortzeko izan ezik. Hiru urte inguru bizi ohi da.
Erlama erregina-jelez elikatutako erlea da. Erregina-jelea oso nutritiboa da, eta proteina bereziak ditu, erle arrunta erlama bihurtzen dutenak.
Erlauntzetik ateratzen denean, eztei-hegaldiak egiten ditu. Hegaldi horietan hainbat erlamandorekin kopulatzen du, eta horrek koloniaren aldakortasun genetikoa areagotzen du. Erlauntz baten erle langileek ama bera dute, baina ez aita. Ernaldu eta bost egunetara erle erregina arrautzak erruten hasten da.

## Kanpo estekak

* Datuak: Q816345
* Multimedia: Apis mellifera queen / Q816345
# Erlang banaketa

Probabilitate teorian, Erlang banaketa Gamma banaketarekin eta banaketa esponentzialarekin loturiko banaketa da, bereziki ilara-teorian erabiltzen dena. Gamma banaketaren kasu berezia da, k forma-parametro osoa izanik. Aldi berean, Erlangen banaketa esponentzialaren orokortzea da: banaketa esponentzialak bi gertaeren arteko denbora adierazten duen bitartean, Erlangen banaketa k banaketa esponentzialen batura da eta k-garren gertaera gauzatu bitarteko denborari buruzkoa da. Agner Krarup Erlang ingeniariak garatu zuen XX. mendearen hasieran eta geroztik ilara-teorian eta bioestatistikan erabili izan da.

## Kanpo estekak

* Datuak: Q762448
# Erlamando

Erlamandoak erle arrak dira, partenogenesiaren bidez sortzen direnak. Udaberrian jaio eta hiru hilabete inguru bizi dira. Akuilu-eztenik ez duten erle bakarrak dira. Erlamandoek ez dute eztirik edo argizaririk ekoizten, eta ez dute polenik biltzen. Erregina ernaldu baino beste egitekorik ez dute.
Janari ezak erle langileek erlamandoak erlauntzetik kanporatzera bultzatzen du, azken hauek gosez edo hotzez hiltzen direlarik.
Erle erreginarekin kopulatu ondoren erlamandoak hil egiten dira.
Erle emeek (erreginak eta langileek) kromosomen kopuru diploidea dute, 32 kromosoma. Erlamandoek, aldiz, zenbaki haploidea dute, 16 kromosoma, ernaldu gabeko obulu batetik sortzen direlako (partenogenesiaren bidez). Erlamak edo erle erreginak bi motako arrautzak jartzen ditu: ernaldu gabekoak (erlamandoak sortuko dituztenak) eta ernalduak, erle emeak sortuko dituztenak.
Ingelesez erlamando bati drone deitzen zaio.

## Kanpo estekak

* Datuak: Q650665
# Erlaitz (mendia)

Erlaitz Zaraiako mendilerroko mendi ugarietako bat da. 1.108 metroko garaiera du, eta Deguria haranaren inguruan dagoen mendietako bat da. Gertu, Arlutz mendia dago, pixkat eskuinetara.

## Irispideak

Lizargarate lepotik abiatuta, ezkerralderantz doan bidea hartu behar da. Bide hau, Arlutz mendi ingururantz heltzen da. Behin hemen, ezkerretarantz hartu behar da, Erlaitz mendiaren tontorrera iristeko.
Alabitatik joanez gero, iparralderantz joan behar da, Angitako arratea izeneko lepoa eta Bizkarlatza mendia igarotzeko. Honen ondoren, jarraian, Otsoarrate lepoa dago. Inguru hontan, Lizargaratetik datorren bidearekin bat egiten du.

## Ikus, gainera

* Gipuzkoako mendiak
* Erlaitz

## Kanpo estekak

* Datuak: Q12257041
# Erlaitz (leizea)

Erlaitz Zestoan dagoen haitzuloa da. Bertatik gertu Danbolinzulo eta Ekaingo haitzuloak daude.
Antxieta taldeak bertan zortzi animalia irudi topatu ditu, duela 22.000 eta 15.000 urte bitartean egindakoak. 1978. urtetik ezaguna, bi garaitara zabaltzen da haitzuloaren erabilera: Goi Paleolitoan bizileku gisa baliatu zuten garaiko biztanleek, eta Eneolitoan edo Brontze Garaian, berriz, ehorzketa leku gisa.

## Erreferentziak

* ↑ «Goi paleolitoko grabatu batzuk aurkitu dituzte Zestoako Erlaitz leizean» Berria 2015-2-25.
* ↑ «Goi Paleolitoko labar artearen hainbat grabatu aurkitu dituzte Erlaitz leizean» Berria 2015-2-26.

## Kanpo estekak

* Datuak: Q20492377
# Euskal WordNet

Euskal WordNet (Euskal Wordnet edo EUSWN) Euskal Herriko Unibertsitateko IXA taldeak sortutako euskarazko lehenengo ezagutza-base lexikal edo "hiztegi semantiko" eleanitza da. Ingelesezko WordNet eta EuroWordNet-en eredua jarraitzen du. Era honetan, euskal hitzak ingelesezko WordNet-era lotzen ditu era erdi-automatikoan.
Egun indarrean dagoen bertsioa 3.0 da eta webgune ofizialetik kontsultatu eta doan jaitsi daiteke. Euskal WordNet gaztelaniari, ingelesari, galizierari, portuguesari eta katalanari lotuta dago Multilingual Central Repository errepositorioan (MCR). Beste hizkuntzei lotuta egoteaz gain, Euskal WordNet SUMO eta Top Ontology ontologietara mapeatuta dago.

## Erabilerak

Erabiltzaile arruntei dagokienez, beste hiztegi arruntek eskaintzen dituzten itzulpen elebidunez gain, informazio gehiago ere ematen du. Adibidez, "pagoa" hitza bilatuz gero, zuhaitz mota bat dela eta zehazki zer motatakoa den adierazten du.
Era berean, lexikografikoentzat erabilgarria izan daiteke hiztegiak sortzerako orduan. Arrazoi horren ondorioz, Euskal WordNet Elhuyarren ere aurki daiteke.

## Erreferentziak

* ↑ «IXA Taldeak denon eskura jarri du Euskal WordNet» Europa Press 2014-06-12 (Noiz kontsultatua: 2018-03-02).
* ↑ Pociello Irigoyen, Elisabete.. (2007). Euskararen ezagutza-base lexikala Euskal WordNet. [s.n.] ISBN 978-84-8438-195-2. PMC 863193611. (Noiz kontsultatua: 2020-07-08).
* ↑ (Ingelesez) Pociello, Elisabete; Agirre, Eneko; Aldezabal, Izaskun. (2011-05-01). «Methodology and construction of the Basque WordNet» Language Resources and Evaluation 45 (2): 121–142. doi:10.1007/s10579-010-9131-y. ISSN 1574-0218. (Noiz kontsultatua: 2020-07-08).
* ↑ EusWordNet eta EuSemcor interfazeak. .
* ↑ «Multilingual Central Repository | adimen.si.ehu.es» adimen.si.ehu.es (Noiz kontsultatua: 2018-12-11).
* ↑ «Eli Pociello: “Euskal WordNet Lengoaia naturalaren prozesamenduan erabiltzea nahi dugu, adibidez itzulpen automatikoan”» Argia 2008-06-05 (Noiz kontsultatua: 2018-03-02).

## Kanpo estekak

* Euskal WordNet-en webgunea
* Datuak: Q65217014
# Euskal Udalekuak

Euskal Udalekuak euskaraz garatzen diren udako kolonia edo udalekuak dira. Euskalgintzaren eta euskarazko heziketaren lorpen historiko bat dira, 1960ko hamarkadan sortuak ikastolen mugimenduko jendearen ekimenez, eta 21. mendearen lehen laurdenean zenbait eragilek antolatzen dituzte, erakunde publikoak kasu batzuetan, eta lehen udaleku haien ondorengo den Euskal Udalekuak elkarteak beste batzuetan.

## Historia

20. mendeko 2. zatian udako koloniak antolatu izan zituzten zenbait erakundek Euskal Herrian: esate baterako Alfa enpresak Ondarroan Arrigorri etxean zituen koloniak, gaztelerazko jardunarekin egiten zirenak. 1960ko hamarkadan ikastolen mugimendutik euskara hutsezko koloniak antolatu beharra ikusi zen, eta hala sortu zen udaleku terminoa ere. Barriako Santa Maria komentuan, Araban, egin zuten lehen udalekua, 1965ean, Gipuzkoako ikastolen arduradunen eta irakasle batzuen ekimenez.
Ondoren Ozaetan egin ziren, Araban baita ere, eta 1969an Deban eta Saturraranen egin ziren Gipuzkoan. 1970eko hamarkada hasieran ireki ziren beste zenbait Nafarroan: Beire, Goñi, Abaigar, eta Antzinen, eta Bernedokoak Araban. Antolatzaile eta hezitzaileak boluntarioak izaten ziren hastapen haietan.
Antzingo udalekuak 1972 eta 1981 artean funtzionatu zuen, eta haren lekukoa hartu zuen nolabait Urdirozkoak, zeinak 1982 eta 2006 artean izan zituen irekiak ateak.
Hasierako udaleku haietarik, 21. mendearen lehen laurdenean, Barriakoak egiten dira oraindik EAEko hiru foru aldundien ekimenez, eta Euskal Udalekuak elkarteak kudeatzen ditu beste hiru udaleku historiko:
* Pitxilore Euskal Udalekua, Abaigar.
* Sarrea Euskal Udalekua, Bernedo.
* Dorrekoa Euskal Udalekua, Goñi.

## Erreferentziak

* ↑ Larreategi, Mikel. «Beste Alfa» Eibar.ORG | Eibarko peoria (Noiz kontsultatua: 2021-06-27).
* 1 2 Hik Hasi, Hik Hasi. (2014-02). Euskal Udalekuak: uda nahiz negu, auzolana helburu. Hik Hasi, 33-35 or. (Noiz kontsultatua: 2021-06-27).
* ↑ (Gaztelaniaz) «Urdirotz eta Antzingo euskal udalekuetan aritutakoei deia» El Diario Vasco 2013-02-28 (Noiz kontsultatua: 2021-06-27).
* ↑ «Barria - Bizkaia.eus» web.bizkaia.eus (Noiz kontsultatua: 2021-06-27).

## Kanpo estekak

* Ahotsak: Antzin eta Urdirozko udalekuen historia
* Euskal Udalekuak elkartea: https://udalekuak.eus/
* Datuak: Q107355320
* Multimedia: Euskal Udalekuak / Q107355320
# Euskal Trenbide Sarea

Red Ferroviaria Vasca-Euskal Trenbide Sarea (ETS) Euskal Autonomia Erkidegoaren esku dauden burdinbide-azpiegiturak eraiki, mantendu eta kudeatzen dituen erakunde publikoa da. 2004ko maiatzaren 21eko 6/2004 Legearen bitartez sortu zuen Eusko Jaurlaritzak, eta 2006ko abuztuaren 1.an bereganatu zituen azpiegiturak.
ETSren azpiegiturak Eusko Trenbideak (Euskotren Trena, Euskotren Tranbia eta Euskotren Kargo), Renfe Operadorak (Renfe Feveren Transkantauriarra Donostia-Basauri tartean) eta Metro Bilbao eragileek erabiltzen dituzte, nahiz eta aipatutako azken kasu honetan azpiegituraren jabetza Bizkaiko Garraio Partzuergoarekin partekatzen den.
Metro Bilbao enpresak erabiltzen duen azpiegitura Bilboko Metrorako Ingeniaritza (IMEBISA) enpresa publikoak eraiki zuen, ETSn integratu zena azken hau sortu zenean. Era berean, ordura arte Eusko Trenbideak enpresarenak ziren azpiegiturak ETSk bereganatu zituen.
Euskal Y-ari dagokionez, ETSk Gipuzkoako adarreko tarteak eraikitzen ari ditu, Eusko Jaurlaritzak aurreratutako dirua gero kupotik kenduko zaiona.

## Trenbideak

Euskal Trenbide Sareak guztira 297,739 kilometroko luzera du: 242,382 km Euskotren Trenak ustiatuta (zeinetatik 4,505 elektrifikatu gabe dauden, Burdinbidearen Euskal Museoan, Lasao-Azpeitia lurrunezko trenari dagozkienak, eta beste 1,198 kilometro Larreinetako funikularrari dagozkienak), 41,82 km Metro Bilbaok ustiatuta, eta 13,537 km Euskotren Tranbiak ustiatuta. Hurrengo trenbideak kudeatzen ditu:
* Angulema - Abetxuko trenbidea (Gasteizko tranbia)
* Angulema - Ibaiondo trenbidea (Gasteizko tranbia)
* Atxuri - La Casilla trenbidea (Bilboko tranbia)
* Azpeitia - Lasao trenbidea (Trenbidearen Euskal Museoaren lurrunezko trena)
* Basauri - Kabiezes trenbidea (Bilboko metroaren 2. linea)
* Bilbo - Donostia trenbidea
* Bilbo - Lezama trenbidea
* Bilbo - Plentzia trenbidea (Bilboko metroaren 1. linea)
* Donostia - Hendaia trenbidea
* Escontrilla - Larreineta trenbidea (Larreinetako funikularra)
* Lutxana - Sondika trenbidea
* Santurtzi - Mamariga trenbidea (Mamarigako funikularra)
* Zornotza - Bermeo trenbidea
* Basurtu Ospitalea - Ariz trenbidea, 7,8 kilometrokoa.
* Irauregi - Lutxana-Barakaldo trenbidea, 5,7 kilometrokoa.
Bestalde, iraganean hurrengoak ere kudeatu zituen:
* San Ignazio - Deustu - Ola trenbidea
* Zumarraga - Zumaia trenbidea (Urolako trena)

## Historia

Eusko Jaurlaritzak Espainiako Gobernuarekin hitzarmena sinatu ondoren Basurtu Ospitalea - Ariz eta Irauregi - Lutxana-Barakaldo trenbideen eskualdaketa gauzatu zen 2018ko abenduaren 15ean, 1979ko Euskal Autonomia Erkidegoko Estatutuari jarraiki.

## Erreferentziak

* ↑ Vasco, Eusko Jaurlaritza - Gobierno. Euskal Herriko Agintaritzaren Aldizkaria. (Noiz kontsultatua: 2017-10-22).
* ↑ (PDF) Euskal Trenbide Sarea - Memoria 2014. , 83 or. (Noiz kontsultatua: 2017-10-22).
* ↑ Euskotren. «Trenak» (Noiz kontsultatua: 2013-01-28).
* ↑ «Jaurlaritzak bi trenbide linearen kudeaketa bere gain hartuko du larunbatetik aurrera» www.eitb.eus (Noiz kontsultatua: 2019-03-15).

## Kanpo estekak

* Euskal Trenbide Sarearen webgunea
* Datuak: Q2838529
# Figaró-Montmany

Figaró-Montmany Kataluniako udalerria da, Vallès Oriental eskualdean eta Bartzelonako probintzian kokaturik dagoena. 2009ko urtarrilaren 1eko erroldaren arabera 1.057 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 411 | 406 | 415 | 461 | 522 | 546 | 558 | 744 | 634 | 631 | 873 | 1.057 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Figaró-Montmanyko udala
* Datuak: Q15409
* Multimedia: Figaró-Montmany / Q15409
# Figeac-2 kantonamendua

Figeac-2 kantonamendua Frantziako kantonamendu bat da. Lot departamenduan dago, Okzitania (eskualdea) eskualdean. Guztira 14 udalerri ditu eta Figeac da bere hiriburua.

## Kanpo estekak

* Datuak: Q17354564
# Figaroren ezteiak

Figaroren ezteiak (italieraz: Le nozze di Figaro) Wolfgang Amadeus Mozart musikagilearen lau ekitaldiko opera bufo bat da, Lorenzo da Ponteren italierazko libretoa duena. Berez Pierre Augustin Caron de Beaumarchaisen La Folle Journée, ou le Mariage de Figaro antzezlanean oinarrituta dago. 1785 eta 1786 artean idatzia, 1786ko maiatzaren 1ean estreinatu zuten Vienan, Mozartek berak zuzendua.
Mozarten konposiziorik onenetako bat eta musikaren historiako operarik garrantzitsuenetako bat da. Bere garaian kritika asko jaso zituen arren, arrakasta handia lortu zuen antzezpenetan. Obra honekin hasten da Mozarten eta Da Ponteren arteko lankidetza, operaren historiako emankorrenetako bat, zeinetatik generoko hiru maisulan atera ziren: Figaroren ezteiak, Don Giovanni eta Così fan tutte.

## Sinopsia

Oharra: Atal honek istorio osoa edo amaiera argitzen du.
Istorioa Sevillan garatzen da, XVIII. mendearen bigarren erdian, eta Almavivako kondearen jauregian kokatzen da. Rosina bere emazte bihurtu da dagoeneko, kondesa, baina kondea Susanna gaztearen mesedeen bila dabil, Figaroren emaztegaia baita, kondearen morroia. Istorioa korapilatu egiten da Almavivako kondeak jakiten duenean bere morroi Cherubinok interes handia duela kondesarengan, eta, horregatik, aldamenetik kendu nahi du gerrara bidaliz. Figaro, Susanna eta kondesa ados daude kondearen asmoak oztopatzeko eta bere desleialtasuna agerian uzteko. Baina, bitartean, Figaro Bartolo eta Marcellinarekin eztabaidatzen ari da, eta honek Figaro bien semea dela jakiten du. Egunaren amaieran, protagonista guztiak jauregian daude, eta han izaten dira nahasteak, azkenean kondea eta kondesa adiskidetu eta Figaro eta Susanna ezkon daitezkeen arte.

## Pertsonaiak

| Pertsonaia | Tesitura | Estreinaldiko aktore-multzoa Zuzendaria: Wolfgang Amadeus Mozart |
| Figaro | baxu-baritono | Francesco Benucci |
| Susanna | soprano | Ann Storace |
| Rosina kondesa | soprano | Luisa Laschi |
| Almavivako kondea | baritono | Stefano Mandini |
| Cherubino | mezzosoprano | Dorotea Bussani |
| Marcellina | mezzosoprano | Maria Mandini |
| Don Bartolo | baxu sakon | Francesco Bussani |
| Don Basilio | tenore buffo | Michael Kelly |
| Antonio | baxu buffo | Francesco Bussani |
| Barbarina | soprano | Anna Gottlieb |
| Don Curzio | tenore buffo | Michael Kelly |
| Herritar, saltzaile eta zerbitzariak |||

## Erreferentziak

* ↑ Euskaltzaindia. (PDF) 195. arauaː Artelanen izenak. Musika. (Noiz kontsultatua: 2024-04-17).
* ↑ baluarte.com
* ↑ gara.naiz.eus

## Kanpo estekak

* Datuak: Q201873
* Multimedia: Le nozze di Figaro / Q201873
# Figeac-1 kantonamendua

Figeac-1 kantonamendua Frantziako kantonamendu bat da. Lot departamenduan dago, Okzitania (eskualdea) eskualdean. Guztira 12 udalerri ditu eta Figeac da bere hiriburua.

## Kanpo estekak

* Datuak: Q17354563
# Erronbikosidodekaedro parabirgutxitu

Erronbikosidodekaedro parabirgutxitua :
| Taldea | Johnsonen solidoak J$_{79}$ – J$_{80}$ – J$_{81}$ |
| Aurpegi kopurua | 10 hiruki 20 karratu 10 pentagono 2 dekagono |
| Ertz kopurua | 90 |
| Erpin kopurua | 50 |
| Erpin-konfigurazioa | 20(4.5.10) 10+20(3.4.5.4) |
| Simetria-taldea | D$_{5d}$ |
| Propietateak | Ganbila |
| Poliedro duala | - |
| Garapena ||
Geometrian, erronbikosidodekaedro parabirgutxitua Johnsonen solidoetako bat da (J$_{80}$).
Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Kanpo estekak

* (Ingelesez) Weisstein, Eric W.: "Parabidiminished rhombicosidodecahedron" MathWorld-en.
* Datuak: Q2004973
* Multimedia: Parabidiminished rhombicosidodecahedron / Q2004973
# Erronbikosidodekaedro trigutxitu

Erronbikosidodekaedro trigutxitua :
| Taldea | Johnsonen solidoak J$_{82}$ – J$_{83}$ – J$_{84}$ |
| Aurpegi kopurua | 5 hiruki 15 karratu 9 pentagono 3 dekagono |
| Ertz kopurua | 75 |
| Erpin kopurua | 45 |
| Erpin-konfigurazioa | 5x6(4.5.10) 3x3+6(3.4.5.4) |
| Simetria-taldea | C$_{3v}$ |
| Propietateak | Ganbila |
| Poliedro duala | - |
| Garapena ||
Geometrian, erronbikosidodekaedro trigutxitua Johnsonen solidoetako bat da (J$_{83}$).
Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Kanpo estekak

* (Ingelesez) Weisstein, Eric W.: "Tridiminished rhombicosidodecahedron" MathWorld-en.
* Datuak: Q288249
# Erronbikosidodekaedro parabirbiratu

Erronbikosidodekaedro parabirbiratua :
| Taldea | Johnsonen solidoak J$_{72}$ – J$_{73}$ – J$_{74}$ |
| Aurpegi kopurua | 20 hiruki 30 karratu 12 pentagono |
| Ertz kopurua | 120 |
| Erpin kopurua | 60 |
| Erpin-konfigurazioa | 20(3.4$^2$.5) 2x10+20(3.4.5.4) |
| Simetria-taldea | D$_{5d}$ |
| Propietateak | Ganbila |
| Poliedro duala | - |
| Garapena ||
Geometrian, erronbikosidodekaedro parabiratua Johnsonen solidoetako bat da (J$_{73}$).
Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Kanpo estekak

* (Ingelesez) Weisstein, Eric W.: "Parabigyrate rhombicosidodecahedron" MathWorld-en.
* Datuak: Q518274
# Erronbikosidodekaedro metabirgutxitu

Erronbikosidodekaedro metabirgutxitua :
| Taldea | Johnsonen solidoak J$_{80}$ – J$_{81}$ – J$_{82}$ |
| Aurpegi kopurua | 10 hiruki 20 karratu 10 pentagono 2 dekagono |
| Ertz kopurua | 90 |
| Erpin kopurua | 50 |
| Erpin-konfigurazioa | 5x4(4.5.10) 3x2+6x4(3.4.5.4) |
| Simetria-taldea | C$_{2v}$ |
| Propietateak | Ganbila |
| Poliedro duala | - |
| Garapena ||
Geometrian, erronbikosidodekaedro metabirgutxitua Johnsonen solidoetako bat da (J$_{81}$).
Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Kanpo estekak

* (Ingelesez) Weisstein, Eric W.: "Metabidiminished rhombicosidodecahedron" MathWorld-en.
* Datuak: Q2391977
# Erronboedro

Erronboedroa :
| Taldea | Prismak |
| Aurpegi kopurua | 6 |
| Ertz kopurua | 12 |
| Erpin kopurua | 8 |
| Aurpegiak | Erronboak |
| Simetria-taldea | C$_i$ |
| Propietateak | ganbila, Zonoedroa |
Erronboedroa aurpegiak erronboak dituen paralelepipedo zeihar bat da.

## Kanpo estekak

* Datuak: Q854916
* Multimedia: Rhombohedra / Q854916
# Erronbikosidodekaedro tribiratu

Erronbikosidodekaedro tribiratua :
| Taldea | Johnsonen solidoak J$_{74}$ – J$_{75}$ – J$_{76}$ |
| Aurpegi kopurua | 20 hiruki 30 karratu 12 pentagono |
| Ertz kopurua | 120 |
| Erpin kopurua | 60 |
| Erpin-konfigurazioa | 5x6(3.4$^2$.5) 4x3+3x6(3.4.5.4) |
| Simetria-taldea | C$_{3v}$ |
| Propietateak | Ganbila |
| Poliedro duala | - |
| Garapena ||
Geometrian, erronbikosidodekaedro tribiratua Johnsonen solidoetako bat da (J$_{75}$).
Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Kanpo estekak

* (Ingelesez) Weisstein, Eric W.: "Trigyrate rhombicosidodecahedron" MathWorld-en.
* Datuak: Q2030406
# Erronbikuboktaedro

Erronbikuboktaedroa :
| Taldea | Arkimedesen solidoak |
| Aurpegi kopurua | 26 |
| Ertz kopurua | 48 |
| Erpin kopurua | 24 |
| Aurpegiak | Hirukiak eta karratuak |
| Ertzak erpineko | 4 |
| Simetria-taldea | Oktaedrikoa (O$_h$) |
| Schläfli sinboloa | t$_{0,2}${4,3} |
| Angelu diedroa | 3-4: 144°44'08" (144,74°) 4-4: 135° |
| Poliedro duala | Ikositetraedro trapezoidala |
| Garapena ||
Geometrian, erronbikuboktaedroa (edo erronbikuboktaedro txikia) Arkimedesen solidoetako bat da, 26 aurpegi (18 karratu eta 8 hiruki aldeberdin), 48 ertz eta 24 erpin dituena.

## Neurriak

non $a$ ertzaren luzera den.

## Kanpo estekak

* Datuak: Q860923
* Multimedia: Rhombicuboctahedron / Q860923
# Erronbo

Erronboa lau alde berdin dituen paralelogramoa da. Karratua erronbo berezia da, izan ere, karratua osatzen duten lau erpinetako edozein hartuz, erpina osatzen duten bi aldeak perpendikularrak dira, honela haien artean angelu zuzenak osatuz.

## Azalera eta frogapena

Erronboaren azalera: $A={\frac {pq}{2}}$
Irudi honetan oinarrituko gara:
Badakigu erronboak bere barnean bi diagonal dituela, bata handia eta bestea, txikia (edo biak berdinak, karratuaren kasuan). Diagonal handiari (C-tik A´-ra doanari) q deituko diogu eta diagonal txikiari (B-tik D-ra doanari) p deituko diogu. Irudian ikusten den moduan, erronboa lau triangelutan bana daiteke. Beheko bi triangeluak goiko bien gainean jartzen badira, laukizuzen bat lortzen da. Laukizuzenaren azalera badakigu oinarria bider altuera dela. Gure kasuan oinarria diagonal handiak osatuko du. Altuera aldiz, diagonal txikia bitan banatzen dugunez p/2-koa izango da. Orain oinarria bider altuera eginez ondorengoa geratuko zaigu.
$A=q\times {\frac {p}{2}}={\frac {pq}{2}}$
Horrela frogatuta geratzen da erronbo guztietarako.

## Kanpo estekak

* Datuak: Q41159
* Multimedia: Rhombi / Q41159
# Erronboide

Erronboidea paralelogramo bat da, elkarren ondoko aldeak luzera ezberdinekoak dituena eta angeluak zuzenak (90 gradukoak) ez dituena.
Azalera kalkulatzeko formula hau da:
    $S=a\cdot h$
Bestela esanda, oinarria bider altuera.

## Kanpo estekak

* Datuak: Q10364247